- Hindi News
- National
- समाज के हर क्षेत्र में आगे बढ़ रहीं महिलाएं पहचान बनाने की जरूरत : डॉ. सुषमा
समाज के हर क्षेत्र में आगे बढ़ रहीं महिलाएं पहचान बनाने की जरूरत : डॉ. सुषमा
महिलाओंकोखुद की पहचान बनाने की जरूरत है। वह किसी से कम नहीं हैं। अपने संस्कार परिवार से जुड़कर भी महिलाएं अपनी पहचान बना सकती हैं। बस उन्हें अपनी ताकत को पहचानने की जरूरत है। यह कहना है डीएवी गर्ल्स कॉलेज की प्रिंसिपल डॉ. सुषमा आर्य का।
वह सेक्टर 17 स्थित स्वामी विवेकानंद स्कूल में अंतर्राष्ट्रीय महिला दिवस पर आयोजित सेमिनार में बोल रही थीं। वह सेमिनार में मुख्य अतिथि के रूप में पहुंची। उन्होंने कहा कि महिलाओं के साथ यदि कहीं गलत हो रहा तो उसके खिलाफ आवाज उठाएं। महिलाएं खुद को कमजोर समझें। अग्रवाल वैश्य सम्मेलन की ओर से आयोजित सेमिनार में विशिष्ट अतिथि डीएसपी ट्रैफिक ऊषा कविता जैन भी पहुंचीं। सेमिनार के दौरान समाजसेवी अंजू वाजपेई ने कहा कि हर दिन महिला दिवस है। महिलाएं कमजोर नहीं है। वह तो जननी हैं। हर मां को अपनी सोच बदलनी होगी। इसकी शुरुआत खुद से करनी होगी तभी समाज में बदलाव आएगा। मनीषा अग्रवाल ने कहा कि महिलाओं पर बड़ी जिम्मेदारियां हैं। परिवार के साथ-साथ समाज को सुधारने में भी महिलाओं की भूमिका है। हर क्षेत्र में महिलाएं गंभीरता से अपनी जिम्मेदारी निभा रही हैं।
स्वामी विवेकानंद स्कूल की प्रधानाचार्या अनीता काम्बोज ने कहा कि अब समय बदल रहा है। महिलाएं चांद पर भी पहुंची हैं। हर क्षेत्र में महिलाओं ने अपनी ताकत का अहसास कराया है। महिलाओं को जागरूक होना होगा और अपनी ताकत पहचानकर आगे बढ़ना होगा। इस दौरान डीएवी गर्ल्स कॉलेज की छात्राओं ने रंगारंग सांस्कृतिक कार्यक्रम प्रस्तुत किए। उन्होंने हरियाणावी गीत पर मनमोहक प्रस्तुति दी। जिसके जरिए महिलाओं की समाज में भागीदारी का संदेश दिया गया। इस अवसर पर सभा प्रधान रजनी गुप्ता, निधि गर्ग, कामिनी बंसल, नीतू गर्ग, विदूषी, मंजू सिंगला, मोना गोयल, सबीना अग्रवाल, लक्की गुप्ता, रेनू गुप्ता, पूनम, उमा राणा, हरमन सिंह, देवेंद्र कौर संधु, डॉ. टीना मंगला, डॉ. दिव्या मंगला मौजूद रही। सेमिनार की अध्यक्षता भाजपा नेत्री मनीषा अग्रवाल ने की।
यमुनानगर | डीएवीगर्ल्स कॉलेज में कार्यक्रम के दौरान उपस्थित विद्यार्थी स्टाफ।
tgl_Latn sot_Latn awa_Deva awa_Deva hin_Deva hin_Deva hin_Deva awa_Deva